Diari Oficial de la Generalitat Valenciana


Sumari del DOGV 5160, del 22-12-2005 (2005/14201)

DECRET 194/2005, de 16 de desembre, del Consell de la Generalitat, pel qual es crea un Col·legi Públic d'Educació Infantil i Primària a Alacant.
------------------------------------------------------------------------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14798


Data del document
:   16-12-2005

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Alacant
    * centre d'ensenyament

DECRET 194/2005, de 16 de desembre, del Consell de la Generalitat, pel qual es crea un Col·legi Públic d'Educació Infantil i Primària a Alacant. [2005/S14054]
  
La Inspecció Educativa de la Direcció Territorial de Cultura, Educació i Esport d'Alacant i la Direcció General d'Ensenyament han emés informe proposta perquè es cree un nou centre docent al districte escolar Al 3210, l'Albufereta-la Condomina.
  
Per a albergar l'esmentat centre docent, la societat mercantil Construccions i Infraestructures Educatives de la Generalitat Valenciana, SA (CIEGSA), ha gestionat la construcció d'un nou edifici escolar conforme a les exigències establides en el Reial Decret 1.537/2003, de 5 de desembre, pel qual s'establixen els requisits mínims dels centres que impartisquen ensenyances escolars de règim general, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa, de titularitat de la Generalitat.
  
El centre s'ha construït en un solar de 10.000 m², en la unitat d'execució núm. 1 del Pla Parcial la Condomina, que l'Ajuntament d'Alacant ha posat a disposició de la Conselleria de Cultura, Educació i Esport, segons l'acord adoptat per la Comissió de Govern, en sessió de 2 d'octubre de 2002. El conseller de Cultura i Educació va acceptar la cessió en la Resolució de 12 de febrer de 2003. Totes estes actuacions es van realitzar en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
En aplicació del que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, a proposta del conseller de Cultura, Educació i Esport i amb la deliberació prèvia del Consell de la Generalitat, en la reunió del dia 16 de desembre de 2005,
  
DECRETE
  
Article 1
  
Es crea el centre docent següent:
  
Província: Alacant.
  
Municipi: Alacant.
  
Codi: 19452408.
  
Denominació: Col·legi Públic d'Educació Infantil i Primària núm. 51.
  
Domicili: av. de les Nacions, s/n.
  
Codi postal: 03470.
  
Titular: Generalitat.
  
Composició: 6 unitats d'Educació Infantil i 12 d'Educació Primària.
  
Capacitat: 150 places escolars d'Educació Infantil i 300 d'Educació Primària.
  
Article 2
  
1. El nou centre escolar iniciarà les seues activitats el curs escolar 2005/06. En tal curs escolar oferirà 6 unitats d'Educació Infantil i 1 d'Educació Primària.
  
2. Este centre impartirà els programes d'educació bilingüe Programa d'Immersió Lingüística (PIL) i Programa d'Incorporació Progressiva (PIP).
  
3. El centre disposarà dels següents llocs de treball:
  
- 7 d'Educació Infantil.
  
- 1 d'Educació Primària, Educació Física.
  
- 1 d'Educació Primària, Música.
  
4. Així mateix, el centre disposarà de 2 mestres itinerants de les especialitats següents:
  
- 1 d'Educació Primària, Idioma Estranger, Anglés.
  
- 1 d'Educació Especial, Pedagogia Terapèutica.
  
Disposicions addicionals
  
Primera
  
El que establix el present decret s'inscriurà en el Registre de Centres Docents de la Comunitat Valenciana.
  
Segona
  
La Direcció Territorial de Cultura, Educació i Esport nomenarà l'equip directiu del centre, de conformitat amb el que establixen la Llei Orgànica 10/2002, de 23 de desembre, de Qualitat de l'Educació, i l'article 17. 3) del Reglament Orgànic i Funcional de les Escoles d'Educació Infantil i dels col·legis d'Educació Primària, aprovat pel Decret 233/1997, de 2 de setembre, del Consell de la Generalitat.
  
Disposicions finals
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és el cas, la configuració del centre.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana. No obstant això, produirà efectes des de l'inici del curs escolar 2005/2006, excepte per al nomenament de l'equip directiu, supòsit en què els seus efectes s'entenen referits a l'1 de juliol de 2005.
  
València, 16 de desembre de 2005
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ALEJANDRO FONT DE MORA TURÓN